**Kivonat**

**Készült:** Fehérgyarmat Város Önkormányzata Képviselő-testületének 2017. április 27-én megtartott **nyilvános** ülésének jegyzőkönyvéből

**FEHÉRGYARMAT VÁROS ÖNKORMÁNYZATA**

**KÉPVISELŐ-TESTÜLETÉNEK**

**9/2017.(V.02.)**

**önkormányzati rendelete**

A szociális személyes gondoskodást nyújtó ellátásokról, azok igénybevételéről és a fizetendő térítési díjakról szóló 3/2011. (III. 01.) önkormányzati rendelet módosításáról

Fehérgyarmat Város Önkormányzat Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 92. § (1) bekezdésében meghatározott feladatkörében,- a Képviselő-testület Szervezeti és Működési Szabályzatáról szóló 14/2014.(X. 27.) önkormányzati rendelet (a továbbiakban: SZMSZ) 1. melléklet I/1. e) pontjában biztosított véleményezési jogkörében eljáró Intézményfelügyeleti, Szociális, Közművelődési és Sport Bizottság, a Képviselő-testület az SZMSZ 1. melléklet II/1. b) pontjában biztosított véleményezési jogkörében eljáró Pénzügyi Bizottság, a Képviselő-testület az SZMSZ 1. melléklet III/1. a) pontjában biztosított véleményezési jogkörében eljáró Ügyrendi Bizottság véleményének kikérésével a következőket rendeli el:

1. §

A szociális személyes gondoskodást nyújtó ellátásokról, azok igénybevételéről és a fizetendő térítési díjakról szóló 3/2011. (III.01.) önkormányzati rendelet (a továbbiakban: Rendelet) 5. § (4) bekezdése helyébe a következő rendelkezés lép:

„A tartós bentlakásos intézményi elhelyezés egyes férőhelyeinek igénybevételéért 150.000,- forint belépési hozzájárulást kell fizetni.”

2. §

Hatályát veszti a Rendelet 2. melléklete.

3. §

Ez a rendelet a kihirdetését követő napon lép hatályba és a hatályba lépését követő napon hatályát veszti.

  **/Dr.** **Péter Csaba s.k./ /dr. Kovács Attila s.k./
 polgármester jegyző**

A kivonat hiteles:

Fehérgyarmat 2017. április 27.